proxectonos/corpus_dominio_legal_administrativo_tmp huggingface dataset:
DECRETO 46/2023, do 27 de abril, polo que se aproba o cambio de denominación do Colexio Provincial de Avogados de Pontevedra, que pasa a denominarse Ilustre Colexio Provincial da Avogacía de Pontevedra.
Vicepresidencia Segunda e Consellería de Presidencia, Xustiza e Deportes — III. Outras disposicións — 16/05/2023

De acordo co establecido no artigo 150.2 da Constitución española, na Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A propia lei orgánica prevé, tal como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996, do 13 de setembro, estableceu a asunción de funcións transferidas á Comunidade Autónoma de Galicia polo Real decreto 1643/1996, do 5 de xullo, asignándolle as funcións á Consellería de Xustiza, Interior e Relacións Laborais (na actualidade, Vicepresidencia Segunda e Consellería de Presidencia, Xustiza e Deportes, segundo a estrutura establecida no Decreto 58/2022, do 15 de maio).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón, no seu artigo 13, que o cambio de denominación dun colexio profesional será a iniciativa do propio colexio e a súa aprobación se realizará mediante decreto do Consello da Xunta.
Dando cumprimento á dita disposición, o colexio acordou na Asemblea Xeral Extraordinaria que tivo lugar o 11 de novembro de 2022, conforme o quórum e maiorías previstos nos seus estatutos, o cambio da denominación.
En virtude do anterior, e verificada a adecuación á legalidade dos Estatutos presentados, en uso das facultades que me foron conferidas, logo de deliberación do Consello da Xunta de Galicia na súa reunión do día vinte e sete de abril de dous mil vinte e tres,
Artigo 1.
Cambio da denominación
Aprobar o cambio de denominación do Colexio Provincial de Avogados de Pontevedra, que pasa a denominarse Ilustre Colexio Provincial da Avogacía de Pontevedra.
Artigo 2.
Publicación e inscrición
Ordenar a súa publicación no
Diario Oficial de Galicia
e a inscrición correspondente no Rexistro de Colexios Profesionais e os seus consellos da Comunidade Autónoma de Galicia.
Disposición derradeira única.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e sete de abril de dous mil vinte e tres
DECRETO 47/2023, do 27 de abril, polo que se aproba o cambio de denominación do Colexio de Avogados de Vigo, que pasa a denominarse Ilustre Colexio da Avogacía de Vigo.
Vicepresidencia Segunda e Consellería de Presidencia, Xustiza e Deportes — III. Outras disposicións — 16/05/2023

De acordo co establecido no artigo 150.2 da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado o desenvolvemento lexislativo e a execución en materia de corporacións de dereito público representativas de intereses económicos e profesionais.
A propia lei orgánica prevé, tal como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996, do 13 de setembro, estableceu a asunción de funcións transferidas á Comunidade Autónoma de Galicia polo Real decreto 1643/1996, do 5 de xullo, e asignoulle as funcións á Consellería de Xustiza, Interior e Relacións Laborais (na actualidade Vicepresidencia Segunda e Consellería de Presidencia, Xustiza e Deportes, segundo a estrutura establecida no Decreto 58/2022, do 15 de maio).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón, no seu artigo 13, que o cambio de denominación dun colexio profesional será por iniciativa do propio colexio, e a súa aprobación realizarase mediante decreto do Consello da Xunta.
Dando cumprimento á dita disposición, o Colexio acordou na asemblea xeral extraordinaria do 21 de outubro de 2022, conforme o quórum e maiorías previstos nos seus estatutos, o cambio da denominación.
En virtude do anterior, e verificada a adecuación á legalidade dos estatutos presentados, en uso das facultades que me foron conferidas, logo de deliberación do Consello da Xunta de Galicia na súa reunión do día vinte e sete de abril de dous mil vinte e tres,
Artigo 1.
Cambio da denominación
Aprobar o cambio de denominación do Colexio de Avogados de Vigo, que pasa a denominarse Ilustre Colexio da Avogacía de Vigo.
Artigo 2.
Publicación e inscrición
Ordenar a súa publicación no
Diario Oficial de Galicia
e a inscrición correspondente no Rexistro de Colexios Profesionais e os seus Consellos da Comunidade Autónoma de Galicia.
Disposición derradeira única.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e sete de abril de dous mil vinte e tres
CORRECCIÓN DE ERROS. Resolución do 5 de abril de 2023 pola que se aproban as bases reguladoras do Programa de avais para a mocidade, se dá publicidade ao convenio que asinarán este instituto e as entidades financeiras para a concesión destes avais e se procede á convocatoria do programa para o ano 2023 (código de procedemento VI402B).
Instituto Galego da Vivenda e Solo — III. Outras disposicións — 22/05/2023

Advertido erro na citada orde, na versión en castelán, publicada no Diario Oficial de Galicia número 69, do 11 de abril de 2023.
Faise a corrección na versión do DOG nese idioma. Tal corrección non procede no texto en galego.
RESOLUCIÓN do 9 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Instituto Galego da Vivenda e Solo — III. Outras disposicións — 22/05/2023

O artigo 15.2 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de remitir no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1. Darlle publicidade á relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2023, que se incorpora como anexo a esta resolución.
Santiago de Compostela, 9 de maio de 2023
RESOLUCIÓN do 10 de maio de 2023, da Dirección Xeral de Formación Profesional, pola que se publica o anuncio da Resolución pola que se regulan as ensinanzas de formación profesional plurilingües, para o curso 2023/24, no marco do Plan de recuperación, transformación e resiliencia.
Consellería de Cultura, Educación, Formación Profesional e Universidades — III. Outras disposicións — 22/05/2023

Co obxecto de ampliar a oferta de ensinanzas de formación profesional plurilingües para o curso 2023/24 na Comunidade Autónoma de Galicia, a Dirección Xeral de Formación Profesional
Primeiro. Anunciar que na páxina web da Consellería de Cultura, Educación, Formación Profesional e Universidades www.edu.xunta.gal estará dispoñible a regulación e a convocatoria dirixida aos centros para participar nas ensinanzas de formación profesional plurilingües para o curso 2023/24.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o 20 de xuño de 2023.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Formación Profesional da Consellería de Cultura, Educación, Formación Profesional e Universidades.
Santiago de Compostela, 10 de maio de 2023
RESOLUCIÓN do 9 de maio de 2023 de cesamento dun membro do Comité de Ética da Investigación con Medicamentos de Galicia (CEIM-G).
Consellería de Sanidade — II. Autoridades e persoal — 22/05/2023

A presidenta do Comité de Ética da Investigación con Medicamentos de Galicia (CEIM-G) enviou o día 2.5.2023 un escrito á Xerencia do Servizo Galego de Saúde no cal comunica a renuncia dunha persoa como membro do referido comité.
Antecedentes:
Mediante a Resolución do 17 de decembro de 2021, que se publicou no Diario Oficial de Galicia do 31.12.2021, concedeuse a renovación da acreditación do CEIM-G e nomeáronse como membros as persoas que se relacionaban no seu anexo.
Entre as persoas citadas figuraba Juan Fernando Cueva Bañuelos, médico especialista en oncoloxía médica do Complexo Hospitalario Universitario de Santiago de Compostela, quen renuncia agora por motivos persoais á súa condición de membro do comité.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité serán designadas e nomeadas pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
O punto 7 do artigo 5 dispón que o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación, de modo que supoña a perda dos requisitos para integrar o comité, ou ben por incumprimento notorio das súas funcións, a criterio do Comité e logo de audiencia do/da interesado/a.
Sobre a composición numérica, en concreto, o punto 1 do mesmo artigo sinala que estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións.
Na actualidade, o Comité axústase na súa composición aos citados topes numéricos.
2. O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou o órgano que o substitúa.
Logo de ver o que se expuxo e de acordo coa proposta que efectuou a xerente do Servizo Galego de Saúde,
O cesamento, por causa de renuncia, de Juan Fernando Cueva Bañuelos como membro do Comité de Ética da Investigación con Medicamentos de Galicia (CEIM-G).
Santiago de Compostela, 9 de maio de 2023
DECRETO 44/2023, do 27 de abril, polo que se aproba o cambio de denominación do Colexio de Avogados de Santiago de Compostela, que pasa a denominarse Ilustre Colexio da Avogacía de Santiago de Compostela.
Vicepresidencia Segunda e Consellería de Presidencia, Xustiza e Deportes — III. Outras disposicións — 16/05/2023

De acordo co establecido no artigo 150.2 da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A propia lei orgánica prevé, tal como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996, do 13 de setembro, estableceu a asunción de funcións transferidas á Comunidade Autónoma de Galicia polo Real decreto 1643/1996, do 5 de xullo, e asignoulle as funcións á Consellería de Xustiza, Interior e Relacións Laborais (na actualidade Vicepresidencia Segunda e Consellería de Presidencia, Xustiza e Deportes, segundo a estrutura establecida no Decreto 58/2022, do 15 de maio).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón, no seu artigo 13, que o cambio de denominación dun colexio profesional será por iniciativa do propio colexio, e a súa aprobación realizarase mediante decreto do Consello da Xunta.
Dando cumprimento á dita disposición, o Colexio acordou na asemblea xeral extraordinaria do 4 de outubro de 2022, conforme o quórum e maiorías previstos nos seus estatutos, o cambio da denominación.
En virtude do anterior, e verificada a adecuación á legalidade dos estatutos presentados, en uso das facultades que me foron conferidas, logo de deliberación do Consello da Xunta de Galicia na súa reunión do día vinte e sete de abril de dous mil vinte e tres,
Artigo 1.
Cambio da denominación
Aprobar o cambio de denominación do Colexio de Avogados de Santiago de Compostela, que pasa a denominarse Ilustre Colexio da Avogacía de Santiago de Compostela.
Artigo 2.
Publicación e inscrición
Ordenar a súa publicación no
Diario Oficial de Galicia
e a inscrición correspondente no Rexistro de Colexios Profesionais e os seus Consellos da Comunidade Autónoma de Galicia.
Disposición derradeira única.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e sete de abril de dous mil vinte e tres
EXTRACTO da Resolución do 11 de abril de 2023 pola que se modifica a Resolución do 14 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea, NextGenerationEU, e se procede á súa convocatoria para o ano 2023 (código de procedemento TU503G).
Axencia de Turismo de Galicia — III. Outras disposicións — 14/04/2023

BDNS (Identif.): 681680.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
Acórdase ampliar o prazo de presentación de solicitudes establecido no artigo 9 das bases reguladoras da Resolución do 14 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea, NextGenerationEU, e se procede á súa convocatoria para o ano 2023 (código de procedemento TU503G) nun mes, contado a partir do día seguinte ao da publicación desta resolución no Diario Oficial de Galicia.
Esta ampliación permite que aquelas entidades que non formulasen solicitude con anterioridade poidan formulala tendo en conta as modificación efectuadas.
Santiago de Compostela, 11 de abril de 2023
RESOLUCIÓN do 4 de abril de 2023 pola que se ordena a publicación do Acordo do Consello da Xunta de Galicia do 30 de marzo de 2023 polo que se declaran festas de interese turístico de Galicia o Entroido de Foz (Lugo) e o Enterro da Sardiña de Marín (Pontevedra).
Axencia de Turismo de Galicia — III. Outras disposicións — 14/04/2023

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia, na súa reunión do 30 de marzo de 2023, que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, o Entroido de Foz (Lugo) e o Enterro da Sardiña de Marín (Pontevedra)».
Santiago de Compostela, 4 de abril de 2023
RESOLUCIÓN do 3 de abril de 2023 pola que se dá publicidade das entidades beneficiarias das axudas concedidas ao abeiro da Orde do 30 de novembro de 2022 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2023.
Consellería do Medio Rural — III. Outras disposicións — 14/04/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno; a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolución de adxudicación das axudas concedidas pola Consellería do Medio Rural ao abeiro da Orde do 30 de novembro de 2022 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2023, que figuran como anexo nesta resolución.
Santiago de Compostela, 3 de abril de 2023
a) Norma reguladora da convocatoria: Orde do 30 de novembro de 2022 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2023 (código de procedemento MR536A).
b) Aplicación orzamentaria: 14.04.713C.781.1.
Crédito orzamentario: 220.000,00 €.
c) Finalidade:
– O aumento da rendibilidade das explotacións gandeiras galegas, da súa viabilidade e do nivel de vida dos gandeiros.
– A modernización do sector gandeiro galego en materia de xenética, sanidade e produción animal.
– A mellora da eficiencia dos sistemas produtivos agrarios e das calidades nas súas producións.
– A optimización na utilización das oportunidades e recursos dispoñibles.
d) Destinatarias:
As organizacións ou asociacións de gandeiros recoñecidas pola Comunidade Autónoma de Galicia, para o fomento das razas autóctonas galegas.
e) Beneficiarias e importe concedido:
DECRETO 27/2023, do 11 de abril, polo que se lle encarga o despacho dos asuntos da Presidencia, durante a ausencia do seu titular, ao vicepresidente primeiro e conselleiro de Economía, Industria e Innovación.
Presidencia da Xunta de Galicia — II. Autoridades e persoal — 12/04/2023

Con motivo da ausencia do presidente da Xunta de Galicia, por mor dunha viaxe a Panamá, Venezuela e México, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 60/2022, do 15 de maio, polo que se nomean os titulares das vicepresidencias e consellerías da Xunta de Galicia,
Artigo único
Durante a ausencia do presidente da Xunta de Galicia, con motivo da súa viaxe a Panamá, Venezuela e México, encárgaselle o despacho dos asuntos da Presidencia, ata o seu regreso, ao vicepresidente primeiro e conselleiro de Economía, Industria e Innovación.
Santiago de Compostela, once de abril de dous mil vinte e tres
RESOLUCIÓN do 3 de abril de 2023, da Secretaría Xeral Técnica da Consellería de Sanidade, pola que se dá publicidade dos nomeamentos das persoas integrantes do Consello Técnico de Seguimento e Mellora da Calidade no Control Oficial en Saúde Pública, realizados polo Acordo do 22 de marzo de 2023.
Consellería de Sanidade — II. Autoridades e persoal — 13/04/2023

De conformidade co previsto no artigo 4.2 da Orde do 7 de decembro de 2022, pola que se crea e se regula o Consello Técnico de Seguimento e Mellora da Calidade no Control Oficial en Saúde Pública, e se establecen a súa composición, organización e funcionamento, as persoas que ocupen a Secretaría e as vogalías do Consello Técnico serán nomeadas e cesadas pola persoa titular da consellería competente en materia de sanidade, por proposta da persoa titular da dirección xeral con competencia en materia de control oficial en saúde pública. Os nomeamentos realizaranse por un período de tres anos, prorrogable de maneira sucesiva ao finalizar cada trienio.
Por Acordo do conselleiro de Sanidade, do 22 de marzo de 2023, nomeáronse as persoas a que se refire o citado artigo, e dispúxose a procedencia de facer públicos os nomeamentos polo que esta Secretaría Xeral Técnica procede á publicación da presente resolución no
Diario Oficial de Galicia
, en cuxo anexo se conteñen os postos cubertos e as persoas titulares designadas.
Santiago de Compostela, 3 de abril de 2023
1. Secretaría: Félix Afonso Feijóo, xefe do Servizo de Control e Auditorías (Subdirección Xeral de Programas de Control de Riscos Ambientais para a Saúde).
2. Vogalías:
– María Jesús Rúa Moure, subdirectora xeral de Réxime Xurídico e Administrativo (Secretaría Xeral Técnica da Consellería de Sanidade).
– Luis Alonso Padín, xefe do Servizo de Coordinación da Xestión (Dirección Xeral de Saúde Pública).
– José Ángel Viñuela Rodríguez, xefe do Servizo de Seguridade Alimentaria (Subdirección Xeral de Programas de Control de Riscos Ambientais para a Saúde).
– Manuel Álvarez Cortiñas, xefe do Servizo de Sanidade Ambiental (Subdirección Xeral de Programas de Control de Riscos Ambientais para a Saúde).
– Marta Gil Pérez, xefa do Servizo de Xestión (Xefatura Territorial da Consellería de Sanidade na Coruña).
– José Antonio Ruíz de Valbuena Bueno, xefe do Servizo de Riscos Ambientais (Xefatura Territorial da Consellería de Sanidade en Lugo).
– Antonio Arenillas Sánchez, director técnico sanitario de Industrias Alimentarias do Servizo de Control de Riscos Ambientais (Xefatura Territorial da Consellería de Sanidade en Ourense).
– Natalia Botana Rey, xefa territorial da Consellería de Sanidade en Pontevedra.
ORDE do 10 de marzo de 2023 pola que se nomean os membros do Consello Galego de Consumidores e Usuarios.
Vicepresidencia Primeira e Consellería de Economía, Industria e Innovación — II. Autoridades e persoal — 13/04/2023

De acordo coa proposta efectuada polo director do Instituto Galego do Consumo e da Competencia e en virtude do establecido no artigo 5, parágrafo segundo, do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo único
Noméanse membros do Consello Galego de Consumidores e Usuarios, de acordo coas designacións efectuadas polas organizacións de consumidores previstas no artigo 3 do devandito decreto para ter representación no devandito Consello:
Pola Federación Galega de Asociacións de Amas de Casa, Consumidores e Usuarios Brétema:
Pola Federación de Usuarios y Consumidores Independientes de Galicia (Fuciga):
Pola Federación Galega de Euroconsumo:
Pola Asociación Unión de Consumidores de Galicia (Ucgal):
Pola Asociación de Usuarios de Bancos, Caixas de Aforro e Seguros de Galicia (Adicae Galicia):
Pola Asociación de Consumidores e Usuarios en Acción (Facua Galicia):
Polas restantes asociacións de consumidores e usuarios:
– Asociación de Consumidores de Galicia Acouga:
Santiago de Compostela, 10 de marzo de 2023
RESOLUCIÓN do 16 de marzo de 2023 pola que se publica a modificación do plan de estudos do máster universitario en Rehabilitación Arquitectónica.
Universidade da Coruña — III. Outras disposicións — 05/04/2023

O Acordo do Consello de Ministros do 15 de abril de 2011, publicado mediante Resolución da Secretaría Xeral de Universidades do 26 de abril de 2011 no Boletín Oficial del Estado (BOE) do 11 de maio, establece o carácter oficial do título de máster universitario en Rehabilitación Arquitectónica pola Universidade da Coruña.
O plan de estudos do título de máster universitario en Rehabilitación Arquitectónica pola Universidade da Coruña foi publicado pola Resolución do 30 de abril de 2018 no BOE do 22 de maio e rectificado pola corrección de erros publicada no BOE do 27 de xuño de 2018.
A Universidade da Coruña presentou unha solicitude de modificación do plan de estudos do máster universitario en Rehabilitación Arquitectónica que obtivo o informe favorable da Axencia para a Calidade do Sistema Universitario de Galicia (ACSUG) o día 8 de maio de 2022, de acordo cos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade.
Polo exposto,
Publicar o plan de estudos conducente á obtención do título de máster universitario en Rehabilitación Arquitectónica pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2022/23.
A Coruña, 16 de marzo de 2023
Código RUCT: 4310009.
Plan de estudos que se inicia no curso 2022/23 por modificación do plan anterior.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Especialidades do título:
– Teoría e proxecto.
– Recursos e procesos tecnolóxicos.
É posible obter o título xenérico, é dicir, sen elixir unha das especialidades.
4. Contido do plan de estudos.
Optativas vinculadas á especialidade en Teoría e proxecto.
Optativas vinculadas á especialidade en Recursos e procesos tecnolóxicos.
Para obter o título con especialidade é necesario superar o total de optativas vinculadas á especialidade correspondente e outra do resto da oferta para completar os 18 créditos optativos.
Para obter o título sen especialidade, os 18 créditos optativos pódense escoller do total da oferta de materias optativas.
A unidade temporal de todas as materias é cuadrimestral e existe un equilibrio de créditos entre cuadrimestres.
5. Condicións de terminación.
Para obter o título de máster universitario en Rehabilitación Arquitectónica pola Universidade da Coruña é necesario superar 60 créditos ECTS, distribuídos como se indica no punto 2.
RESOLUCIÓN do 3 de febreiro de 2023 pola que se publica o plan de estudos de máster universitario en Métodos Avanzados de Investigación e Innovación na Análise Social.
Universidade da Coruña — III. Outras disposicións — 21/02/2023

O máster universitario en Métodos Avanzados de Investigación e Innovación na Análise Social obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 18 de outubro de 2022, publicado mediante a Resolución da Secretaría Xeral de Universidades do 21 de outubro de 2022 no Boletín Oficial del Estado (BOE) do 28 de outubro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de máster universitario en Métodos Avanzados de Investigación e Innovación na Análise Social pola Universidade da Coruña, que se estrutura segundo consta no anexo.
A Coruña, 3 de febreiro de 2023
1. Ámbito de coñecemento ao que se adscribe o título: ciencias sociais, traballo social, relacións laborais e recursos humanos, socioloxía, ciencia política e relacións internacionais.
2. Distribución do plan de estudos en créditos ECTS, por tipo de materia:
3. Contido do plan de estudos:
O alumnado que a criterio do Comité de Selección careza de formación básica en estatística e en distintos tipos de software comercial de estatística (SPSS, Excel) deberá cursar obrigatoriamente a materia optativa Análise Estatístico Descritivo e Inferencial para completar a súa formación.
A unidade temporal de todas as materias é cuadrimestral e existe un equilibrio de créditos entre cuadrimestres.
4. Condicións de terminación.
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Métodos Avanzados de Investigación e Innovación na Análise Social pola Universidade da Coruña.
RESOLUCIÓN do 8 de febreiro de 2023 pola que se publica o plan de estudos da titulación de grao en Enxeñaría Mecánica.
Universidade de Vigo — III. Outras disposicións — 16/02/2023

O plan de estudos da titulación de grao en Enxeñaría Mecánica pola Universidade de Vigo foi publicado no
Boletín Oficial del Estado
do 11 de xaneiro de 2013, unha vez establecido o carácter oficial do título polo Acordo do Consello de Ministros do 12 de novembro de 2010, publicado mediante a Resolución da Secretaría Xeral de Universidades do 22 de novembro de 2010 (BOE do 16 de decembro).
De conformidade co que dispón o Real decreto 822/2021, do 28 de setembro, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría Mecánica, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Mecánica pola Universidade de Vigo, que se recolle no anexo desta resolución.
Vigo, 8 de febreiro de 2023
EXTRACTO da Orde do 23 de febreiro de 2023 pola que se modifica a Orde do 29 de decembro de 2022 pola que se establecen as bases reguladoras das axudas para a creación de empresas para as persoas agricultoras mozas, financiadas co Instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2023 (códigos de procedemento MR404A, MR405A e MR405B).
Consellería do Medio Rural — III. Outras disposicións — 27/02/2023

BDNS (Identif.): 671817.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do prazo de presentación de solicitudes
Modifícase o artigo 21 no referente ao prazo de presentación de solicitudes, que finalizará o 27 de marzo de 2023.
Santiago de Compostela, 23 de febreiro de 2023
RESOLUCIÓN do 10 de febreiro de 2023, da Dirección Xeral de Relacións Laborais, pola que se procede á publicación das axudas concedidas en virtude da Orde do 18 de agosto de 2021 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia nos exercicios de 2021 e 2022 (códigos de procedemento TR807K e TR807L).
Consellería de Promoción do Emprego e Igualdade — III. Outras disposicións — 23/02/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 18.4 da Orde do 18 de agosto de 2021 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia nos exercicios de 2021 e 2022, procédese á publicación das subvencións concedidas en virtude da devandita orde para os anos 2021 e 2022.
Obxecto da axuda: desenvolvemento de plans de formación por parte das organizacións sindicais e asociacións empresariais con representación na Comunidade Autónoma de Galicia e dirixidos á capacitación para o desenvolvemento das funcións relacionadas co diálogo social e a negociación colectiva:
Na liña 1: plans de formación, compostos por actividades formativas dirixidas á capacitación para o desenvolvemento das funcións relacionadas co diálogo social no ámbito da Comunidade Autónoma de Galicia e a negociación colectiva promovidos polas organizacións sindicais ou empresariais previstas no artigo 5.1.a) da orde de convocatoria.
Na liña 2: plans de formación, compostos por actividades formativas dirixidas á capacitación para o desenvolvemento das funcións relacionadas coa negociación colectiva no ámbito da Comunidade Autónoma de Galicia, promovidos polas organizacións sindicais ou empresariais previstas no artigo 5.1.b) da orde de convocatoria.
Norma reguladora: Orde do 18 de agosto de 2021 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia nos exercicios de 2021 e 2022 (Diario Oficial de Galicia núm. 170, do 3 de setembro de 2021).
Crédito orzamentario: 554.964 € (cincocentos cincuenta e catro mil novecentos sesenta e catro euros), recollido na aplicación 11.03.324A.481.2, código de proxecto 2020 0013, dos orzamentos xerais da Comunidade Autónoma de Galicia para o ano 2021:
Ano 2021: 138.741 € (cento trinta e oito mil setecentos corenta e un euros).
Ano 2022: 416.223 € (catrocentos dezaseis mil douscentos vinte e tres euros.
Santiago de Compostela, 10 de febreiro de 2023
CORRECCIÓN DE ERROS. Orde do 31 de decembro de 2022 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2023 (código de procedemento TR357B, TR357C e TR357D).
Consellería de Promoción do Emprego e Igualdade — III. Outras disposicións — 23/02/2023

Advertido un erro na citada orde, publicada no Diario Oficial de Galicia número 29, do venres 10 de febreiro de 2023, cómpre realizar a seguinte corrección:
Na páxina 13030, onde di: «5. Así mesmo, non se outorgarán axudas a empresas ou grupos de empresas que xa foron beneficiarias destas axudas polas mesmas liñas ou subliñas en convocatorias anteriores.»; debe dicir: «5. Así mesmo, non se outorgarán axudas a empresas ou grupos de empresas que xa foran beneficiarias destas axudas, polas mesmas liñas ou subliñas en convocatorias anteriores, excepto no estipulado no artigo 6 desta orde».
ORDE do 14 de febreiro de 2023 pola que se dispón o cesamento dunha vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 23/02/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de María Luz Santiago Suárez como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 14 de febreiro de 2023
ORDE do 14 de febreiro de 2023 pola que se dispón o nomeamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 23/02/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Manuel Ángel Pazos Lamoso como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra.
Santiago de Compostela, 14 de febreiro de 2023
ORDE do 14 de febreiro de 2023 pola que se dispón o cesamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 23/02/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Carmen Marón Beltrán como vogal representante da Administración xeral do Estado no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 14 de febreiro de 2023
ORDE do 14 de febreiro de 2023 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 23/02/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Moisés Rey Martínez como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 14 de febreiro de 2023
CORRECCIÓN DE ERROS. Resolución do 27 de xaneiro de 2023, da Dirección Xeral de Formación Profesional, pola que se convocan as probas para a obtención do título de graduado en educación secundaria obrigatoria para maiores de dezaoito anos nas convocatorias de maio e setembro, e se ditan instrucións para a súa realización (código de procedemento ED540A).
Consellería de Cultura, Educación, Formación Profesional e Universidades — III. Outras disposicións — 27/02/2023

Advertidos erros na antedita resolución, publicada no
Diario Oficial de Galicia
número 30, do luns 13 de febreiro de 2023, cómpre facer as seguintes correccións:
Na páxina 13521, na epígrafe décima, punto 2, onde di: «As probas celebraranse en sesións de mañá e tarde os días 19 de maio e 1 de setembro de 2023 para as respectivas convocatorias.», debe dicir: «As probas celebraranse en sesións de mañá e tarde os días 26 de maio e 1 de setembro de 2023 para as respectivas convocatorias».
Na páxina 13526, na epígrafe décimo terceira, punto 8.a), onde di: «Os días 1 de xuño e 7 de setembro de 2023...», debe dicir: «Os días 7 de xuño e 7 de setembro de 2023...». Na mesma epígrafe, no punto 8.c), onde di: «...será publicada os días 9 de xuño e 15 de setembro de 2023...», debe dicir: «...será publicada os días 16 de xuño e 15 de setembro de 2023...».
EXTRACTO da Resolución do 22 de marzo de 2023, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria no ano 2023 (código de procedemento PR937A).
Presidencia da Xunta de Galicia — III. Outras disposicións — 13/04/2023

BDNS (Identif.): 686547.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os/as cónxuxes ou persoas con unión análoga á conxugal e os/as descendentes por consanguinidade das persoas galegas e nacidas en Galicia.
Segundo. Obxecto
Esta resolución ten por obxecto establecer as bases que regularán o procedemento de concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega que se establezan como persoas traballadoras autónomas ou por conta propia (código de procedemento PR937A).
Terceiro.
Bases reguladoras
Resolución do 22 de marzo de 2023, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora das persoas emigrantes galegas retornadas na Comunidade Autónoma galega, e se procede á súa convocatoria no ano 2023 (código do procedemento PR937A).
Cuarto.
Importe
Para a concesión destas subvencións destinarase un crédito de un millón de euros (1.000.000 €) con cargo á aplicación orzamentaria 04.30.312C.470.0 dos orzamentos xerais da Comunidade Autónoma de Galicia para o ano 2023.
Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso publicarase a ampliación do crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio do novo cómputo de prazo para resolver.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e finalizará o día 29 de setembro de 2023.
Santiago de Compostela, 22 de marzo de 2023
CORRECCIÓN DE ERROS. Extracto da Resolución do 22 de marzo de 2023, da Secretaría Xeral da Emigración, pola que se regulan e se convocan as subvencións do programa de axudas económicas individuais para persoas residentes no exterior para o ano 2023 (código de procedemento PR925A).
Presidencia da Xunta de Galicia — III. Outras disposicións — 13/04/2023

Advertido un erro no referido extracto, publicado no Diario Oficial de Galicia número 64, do 31 de marzo de 2023, cómpre facer a seguinte corrección:
Na páxina 21492, onde di:
«Quinto. Prazo de presentación das solicitudes
O prazo de presentación das solicitudes será de trinta (30) días hábiles contados a partir do día seguinte ao da publicación desta resolución no Diario Oficial de Galicia».
Debe dicir:
«Quinto. Prazo de presentación das solicitudes
O prazo de presentación das solicitudes será de trinta (30) días naturais contados a partir do día seguinte ao da publicación desta resolución no Diario Oficial de Galicia».
ORDE do 20 de febreiro de 2023 pola que se autoriza o cambio de denominación específica do CEIP Plurilingüe de Vite I, do concello de Santiago de Compostela.
Consellería de Cultura, Educación, Formación Profesional e Universidades — III. Outras disposicións — 27/02/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Santiago de Compostela.
Código: 15021883.
Denominación actual: Colexio de Educación Infantil e Primaria (CEIP) Plurilingüe de Vite I.
Nova denominación: Colexio de Educación Infantil e Primaria (CEIP) Plurilingüe de Vite.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 20 de febreiro de 2023